बैंक में जमा कराने पहुंचा चूरन वाला 500 का नोट, पकड़ा गया
कस्बेमें स्थित यूको बैंक की शाखा में शनिवार को एक व्यक्ति रुपए जमा कराने आया। उसके पास पांच सौ रुपए का एक नकली नोट बरामद किया गया। इन दिनों पांच सौ के नए नोटों की तरह ही बच्चों के खेलने के लिए चूर्ण के नोट चल रहे हैं।
शनिवार को पचेलकलां निवासी सत्यनारायण गुर्जर बैंक में 58 सौ रुपए जमा कराने आया। उसके पास पांच-पांच सौ के चार नोट, दो हजार का एक नोट, सौ-सौ के 17 नोट पचास-पचास के दो नोट थे। उसने यह राशि बैंक में जमा कराने के लिए कैशियर को दी। कैशियर को पांच सौ रुपए के एक नोट में कुछ गड़बड़ी दिखी। इस पर कैशियर नोट सहित युवक को लेकर शाखा प्रबंधक के पास पहुंचा। जहां यह नोट नकली पाया गया। उस पर लिखा हुआ भी था चूर्ण का नोट।
इसकी सूचना शाखा प्रबंधक संदीप गुप्ता ने पुलिस को दी। सूचना मिलने पर पुलिस बैंक पहुंची तथा युवक से पूछताछ की। इस पर युवक संतोषप्रद जवाब नहीं दे पाया। इसके बाद पुलिस युवक को आदतन अपराधी मानते हुए थाने ले गई।
अंता. नकली नोट जमा कराने के आरोपी से पूछताछ करी पुलिस।
hin_Deva hin_Deva hin_Deva hin_Deva hin_Deva